open-index/open-wikipedia-markdown huggingface dataset:
Basa Całifòrnia

La **Basa Całifòrnia** (in spagnoło *Baja California*) ła ze un stato federà del Mèsego.

## Zeògrafia
Ponesta a l'estremo nord-òvest del paeze inte ła parte nord de ła penìzoła omònema. Co na superfise de sirca &nbsp;km², ła raprezenta el 3,57% del Mèaego. Ła ze bagnada verso òvest da l'Osèano Pasìfego, verso est dal mare de Cortés, ła confina verso est col Stato de Sonora e verso sud co Basa Całifòrnia del Sud. Ła confina anca coi stati statunitensi de California e Arizona. El clima el vària da Mediteràneo a àrido.

La so capitałe ła ze Mexicali, mentre Tijuana ła ze ła so sità pì popołada. El Stato el conta  abitanti.

## Economia
L'economia de ła Baja Całifornia ła ze fortemente infogada su ła produsion orientada a l'esportasion sensa tarife doganałi (ezentase).

Tanti mesegani i se ga trasferio in Baja California da chełi altri stati, par na mejo cuałità de ła vita e el nùmaro de posti de lavoro, pì pagai in confronto al resto del Mèsego e de ła mèdia de l'Amèrica Latina.

## Gałeria de someje

Rio Zone, Tijuana.jpg|panorama de Tijuana


## Notasion

## Altri projeti

## Linganbi foresti

<
Basa Całifòrnia Sud

La **Basa Całifòrnia Sud** (*Baja California Sur*) el ze uno dei 31 stai federałi dei Stati Unii Mesegani.

## Zeògrafia
Ponesta inte ła parte nord-osidentałe del paeze, ła òcupa ła parte verso sud del 28º parałeło de ła penìzoła de Basa Całifòrnia. Ła ze bagnada verso òvest e verso sud da l'Osèano Pasìfego, verso est dal Mare de Cortés mentre ła confina verso nord col stato de ła Basa Całifòrnia

El stato el se estensiona su de na superfise de 75.675 chiłòmetri cuadri, ocupando el 3,8% del teritòrio nasionałe. Inte ła parte nord ghe ze łe lagune de San Ignacio e de Ojo de Liebre, siti de reprodusion de ła bałena griza. Là arente ghe ze el dezerto del Vizcaíno el cuało el ga drento de ła Reserva de ła biosfera de El Vizcaíno.

I fa parte de ła Basa Całifòrnia Sud racuante ìzołe de l'Osèano Pasìfego e racuante inte el Mare de Cortés

L'orografia de ła Basa Całifornia Sud ła ze formada da łe seventi cadene montagnoze:
*El conpleso volcànego de łe Tre Vèrzeni, che łe forma ła caena sud de ła Siera de San Borja;
*La Sierra de la Giganta, caena che ła core drio de ła costa del Golfo de Całifòrnia verso sud de łe Tre Vèrzeni
*La Sierra la Laguna, che inte l'estremità sud de ła Basa Całifornia del Sud ła forma na caena de montagne izołae che łe riva ai 2406&nbsp;m;
*La Sierra Vizcain, altra caena izołada che ła salta-fora inte el Pasìfego intrà Ponta Eugenia e Ponta Abreojos. 

## Notasion

## Altri projeti

## Linganbi foresti
Campeche

**Campeche** el ze un stato del Mèsego. Par estension el ze el desdotézemo stato del Mèsego.

## Zeografia
El Stato del Campeche el ze bagnà verso nord da ła baja de Campeche e el confina verso nord-est col stato mesegan del Yucatán, verso est col stato mesegan de Quintana Roo e el Belize, verso sud col Guatemała e el stato mesegan del Tabasco verso òvest col Tabasco e el Golfo del Mèsego.
## Denomenasion
El nome Campeche el deriva da ła sità Maya de *Kan Pech*, che ła ze devegnesta oncó denomenada San Francisco de Campeche.

## Notasion

## Altri projeti

## Linganbi foresti
Sufrajo

El **sufrajo** el ze el derito costitusionałe e pułìtego de na determenada categoria de persone (par ezénpio na clase sociałe, seso, etc) de votar inte un calsìase tipo de ełesion.
El sufrajo el include sia el sufrajo ativo che el sufrajo pasivo, el primo, che el ze cheło pì doparà, el denòmena el derito a l'ezercìsio del voto, el secondo invese el se rifarise el derito a candidarse a un'incargo e vegner ełezesto.

## Tipi de sufrajo
* **[[Sufrajo universałe]]**: ła ze l'estension del derito a votar de tuti i adulti, sensa distinsion de rasa, seso o pozision sociałe.

* **[[Sufrajo censitàrio]]**: ła ze ła denomenasion restrinzesta del sufrajo, andove i połe votar solché chi che conpare inte na lista o inte na clase sociałe spesìfega.
***[[Sufrajo mascułin]]:** voto dei òmani.
***[[Sufrajo femenin]]:** voto de łe fémane. In racuante ocazion limità in forma descriminatòria escludeste par razon de età, formasion scołàstega o stato siviłe.
***[[Sufrajo obligatòrio]]:** derito al voto convertio inte l'òbligo a votar.
***[[Sufrajo vołontàrio]]:** forma che ła persona ła ga par espresar drio ła so cosensa inte el momento de dar el so voto.
***[[Sufrajo egualitàrio]]** talvolta confondesto co cheło universałe. El consiste inte el darghe a ogni sitadin el derito al voto e che el so voto el vałe tanto cuanto cueło de un'altro indivìduo, sensa difarense de richiesa, seso, stato sociałe, etc.

## Notasion

## Altri projeti

## Linganbi foresti
Chiapas

El **Chiapas** el ze un Stato del Mèsego. La capitałe e sità pì granda ła ze Tuxtla Gutiérrez, ma ła sità pì inportante turistegamente el ze San Cristóbal de Las Casas. Co un'estension paro a 73.289&nbsp;km², el ze uno dei 32 stati che i forma ła Repùblega Mesegana.

## Zeografia fìzega
El Stato el varda verso sud-est sul golfo de Tehuantepec.

#### Idrografia
* Cascae de Agua Azul

### Fiumi
* Chiapas
* Rio Grijalva
* Rio Jatate
* Lacantura
* Rio Uspamapa
* Rio Usumacinta

### Zeografia umana
#### Etnie
I indìzeni i ze sirca un terso. La popołasion ìndia ła se divide in sete grupi ètneghi, o sia tzotzil, tzeltal, zoque, ch'ol, tojolabal, mame e lacandòn, che i ze i eredi de ła cultura de łe popołasion precołonbiane maya. La popołasion del Chiapas ła desende dai Maya.

## Gałeria de someje

2SierraChiapas.JPG|Sièra Mare de Ciapas, a sudovest
MalpasoDam03.JPG|Fiume Grihalva, a ovest
Iss070e080019.jpg|someja da satełite de Tuhstla Hùtieres
Panoramica_de_Palenke_Mexico.jpg|sito istorego de Pałeṅke, patrimonio ONUESC


## Notasion

## Altri projeti

## Linganbi foresti
Chihuahua (stato)

**Chihuahua** (pron. ) el ze uno dei 31 stai che i forma ła Repùblega federałe del Mèsego.
## Denomenasion
L'orìzene del nome ła ze inserta ma seguramente ła vien prima del rivo dei spagnołi, se pensa che ła derìvee da ła paroła Nahuatl *Xicuahua*, che ła significava "posto suto e sabiozo".

Granda parte del so teritòrio ła ze ponesta sora de un grando altipian dezèrtego ma łe susisteanca àree cuerte totalmente da foreste.

## Istòrego
L'esplorasion spagnoła de ła rejon ła se ghea vesto inte el 1531 par òpara de Nuño Beltrán de Guzmán, dàndoghe el nome de *Nueva Galicia*, in onor de ła so rejon nadałe.

## Zeografia
### Zeografia fìzega
Chihuahua ła ze ponesta inte el nord del paeze e ła se estende su de na superfise de 247.938&nbsp;km², el che el ła rende el stato pì grando del paeze. La so superfice ła ze un fiatin pì estendesta de cueła là del Regno Unio.

Ła confina verso nord coi stati del Novo Mèsego e del Texas (Stati Unii de l'Amèrica), verso òvest coi stati mesegani de Sonora e Sinaloa, verso sud col stato de Durango e verso est co cueło là de Coahuila.

### Zeografia aministrativa
El stato de Chihuahua el ze dividesto in 67 comuni. El so caołogo el ga l'isteso nome, Chihuahua, situada inte łe rive del Río Grande de fronte a ła sità texana de El Paso, e ła so sità pì granda ła ze Ciudad Juárez, che ła se cata inte el confin, de fronte a El Paso inte el Texas.

## Notasion

## Altri projeti

## Linganbi foresti
Conclave del 1159

El **conclave del 1159** ła ze stada ła ełesion del Papa, fazesta inte ła Sità del Vategan, partindo dal 4 de setenbre 1159 e durada finmente el 7 de setenbre 1159.

Sta ełesion ła ga ełezesto el papa Lisandro III e dezignà l'Antipapa Vitore IV.

## Lista dei partesipanti

## Asenti
* Rainaldo di Collemezzo, O.S.B.Cas. - Ideołozia: Neutrałe e Sacerdote de SS. Marcellino e Pietro.

## Notasion

## Altri projeti

## Linganbi foresti
Elesion papałe del setenbre del 1276

El **Elesion papałe del setenbre del 1276** ła ze stada ła ełesion del Papa, fazesta a Viterbo, in Itàlia, partindo dal 3 de setenbre 1276 e durada finmente el 15 de setenbre 1276.

Sta ełesion ła ga ełezesto el papa Joani XXI.
## Lista dei partesipanti
ùndaze cardenałi i ga prezensià a sta reunion:
#Vicedomino Vicedomini, véscovo de Palestrina, decan del Sacro Colejo 
#João Pedro Julião, vescovo de Frascati (ełezesto papa Joani XXI) 
#Simone Paltanieri 
#Anchero Pantaléon
#Guillaume de Bray 
#Bertrand de Saint-Martin 
#Riccardo Annibaldi 
#Giovanni Gaetano Orsini (dopo Papa Nicołò III)
#Giacomo Savelli 
#Goffredo da Alatri  
#Matteo Rubeo Orsini

## Lista dei asenti
# Bernard Ayglier
# Simon de Brion

## Notasion

## Altri projeti

## Linganbi foresti
Inperatore de ła Cina

L**'inperatore de ła Cina** (cineze: 皇帝; pinyin: Huángdì) el zera un tìtuło conferito a tuti chei monarchi regnanti inte ła Cina dal 221 v.C., co che ła zera stada fondada ła dinastia Qin, finmente al 1912, co che ła vegnea deponesta ła dinastia Qing. A l'àpeze del so podere ła governava el cuinto inpero pì grando de senpre, co na superfise de 15 milioni de km^2, cuatro volte l'inpero roman de Trajan.

L'inperatore el gaveva anca l'apełativo de "Fioło del Sieło", tìtuło creà inte el ndar de del regno de ła dinastia Shang: a l'inperatore el vegnea reconosesto el roło de *[[tianxia]]*, che traduzesto el signìfega "tuto cheło che ze soto del ceło", par denomenar che el poder de l'inperatore el zera difondesto, stando drio a ła tradision, su tuta ła Tera e no solché sul teritòrio da eło controłà.

I inperatori che i fazeva parte de łe istese fameje i ze oncó clasifegai in perìodi stòreghi denomenai dinastie.

## Notasion

## Altri projeti

## Linganbi foresti
Regno de Prùsia

El **Regno de Prùsia** (in todesco *Königreich Preußen*) el ze sta un stato eoropeo che el ze susistio intrà el 1701 al 1918.

Goernà par tuta ła so ezistensa da ła rama franconiana de ła dinastia dei Hohenzollern, ła zera orizenariamente sentrada inte el Brandeburgo-Prùsia. Tutavia, e soratuto gràsie a ła so potensa miłitare, ła zera sta bona de spàndarse teritorialmente. A ła fine de ła guera austro-prusiana ła zera rivada a l'ezemonia totałe su ła Zermània nord. Inte el 1871, dopo de ła guera guera franco-prusiana, el ze sta proclamà l'inpero todesco, in cuel momento ła Prùsia ła zera rivada a ła so màsima estension teritoriałe. Siben che co altri regni zermàneghi ła sìpia entrà far parte del novo Stato todesco, ła zera restada ła parte pì granda e inportante, cuerzindo pì de ła metà de ła superfise de l'Inpero, sirca 348,780&nbsp;km² inte el 1910.

Gavindo ła pì granda economia e el pì grando ezèrsito in Zermània, ła Prùsia ła garantiva ła so ezemonia pułìtega; i rè de Prùsia i zera anca inperatori todeschi. Inte el 1918, co che ła Zermània ła ze sta sconfizesta inte ła prima guera mondiałe, na revołusion sociałista ła ghea roversà ła monarchia e el regno el zera devegnesto el Stato lìbaro de Prùsia, un stato federà inte l'interior de ła nova Repùblega Todesca.

## Notasion

## Altri projeti

## Linganbi foresti
Stato lìbaro de Prùsia

El **Stato lìbaro de Prùsia**, breviadamente solché **Prùsia** (todesco: *Freistaat Preußen* o soło *Preußen*), ła ze sta na repùblega, che ła se ga formà dopo de l'abołision del Regno de Prùsia, cusita cofà che el zera el prinsipałe Land par superfise e par popołasion de ła Repùblega de Weimar, costituìndoghene sirca el 62,5% del teritòrio e de ła popołasion totałe.

El ze susistio dal 1918 al 1947, co che el zera sta desolvesto par decizion dei Liai.

## Notasion

## Altri projeti

## Linganbi foresti
Prima Repùblega franseze

La **Prima Repùblega franseze**, ufisalmente ***République française*** ("Repùblega franseze"), ła ze sta el rezime pułìtego repùblegan susistio in Fransa, intrà el setenbre del 1792 e el majo del 1804.

Creada de sevente de ła revołusion franseze, ła repùblega ła ghea antisipà inte el continente na nova modałità inte l'ezersìsio del podere pułìtego, bazada su ła sovranità popołare, che ła se garia de sevente inponesta in tuta Eoropa. Ła ghea finio de ezìstar inte el 18 de majo del 1804, co che Napołeon Bonaparte el zera sta incoronà Inperatore dei fransezi.

## Notasion

## Altri projeti

## Linganbi foresti
Sisma d'Osidente

Co **Sisma de Osidente** se intende ła crize de l'autorità papałe che par cuazi cuarant'ani, dal 1378 al 1418, ła ghea ledesto ła Ceza osidentałe su ła onda del scontro intrà papi e antipapi par el controło del sojo pontefiso, dividindo l'Eoropa cristiana in du corenti rivałi.

La crize ła ghea vesto orìzene inte un contesto de crize e trasformasion de l'antigo sistema feudałe che no el respondeva pì a łe ezijense de na socetà in ràpido canbiamento. La Ceza romana ła gaveva da tenpo perdesto el so roło culturałe e sociałe che el ła gaveva contradistinta inte i sècołi prima e che ła gaveva rendesta indispensàbiłe par l'ezercìsio del podere. Sul pian pułìtego el conflito intrà el re de Fransa Fiłipo el Beło e papa Bonifaso VIII, contraponesti inte el tentativo de afermarse cofà poderi asołuti, el zera desbocà inte łe lote intrà Guelfi e Ghibełini.

Ste tension cuà e confliti łe ghea portà, inte el 1309, i papi a insediarse a Avignon. Ghe ga vołesto 70 ani prima che papa Gregòrio XI el tornase Roma; el so sucesore, Urban VI, ełezesto al conclave del 1378 no el zera sta vedesto de bon òcio dai cardenałi fransezi che, pensando iłezìtema ła so nòmena, dopo sìncue mezi i ghea ełezesto un antipapa, Clemente VII, dando scumìsio al sisma co du contenporànee sucesion pontifise. L'intiera cristianità ła se ghea dividesto su łe du ubidiense, chi che el ubidiva al papa de Roma, chi al papa de Avignon (Clemente VIIel  gaveva trasferio là ła so sede). Numarévułi i zera stai i tentativi de recuzir el sbrego intrà łe do parte: un concìlio de Piza, indizesto inte el 1409, co l'intension de deponer i du papi antagonisti e ełèzarghene uno novo, Lisandro V, el ghea pezorà ła situasion. El sisma el ze sta reconponesto solché inte el 1417 co che, de sevente del concìlio de Costansa, ła cristianità ła se gavea catà unia soto de ła guida de un sìnguło papa: Martin V.

Sibè che el concìlio de Costansa no el gavese negà l'autorità papałe, sta cuà ła ghene zera ndà fora profondamente indebołia. La teoria del conciliarismo ła se ghea afermà in dispeto de l'asołutismo pontifiso che el zera emerzesto inte ła reforma del XI sècoło a l'època de papi autoritari cofà Gregòrio VII.

## Notasion

## Altri projeti

## Linganbi foresti
Festival de Cannes

El **Festival de Cannes** () el ze un festival sinematogràfego fazesto co cadensa anuałe, a majo, par ła durada de du setemane, al *Palais des Festivals et des Congrès* (*Pałaso dei Fèstival e dei Congresi*) de ła sità de Cannes.

Ponesto-ché el garantise na formidàbiłe cuertura da parte dei mèdia de l'informasion, al Festival i partèsipa tante star del sìnema che łe se mostra a ła pasareła (*Montée des Marches*) de l'ingreso inte ła sała de łe projesion. Tanti produtori i decide e i favorise sta ocazion par lansar łe so ùlteme ezecusion e par véndar i deriti a destributori che i vien da tuto el mondo.

Inte el 2017, el Festival de Cannes el ga sełebrà el so 70º aniversàrio e el se ga tegnesto dal 17 al 28 de majo. La 73ª edision, prevedesta par el majo del 2020, ła ze stada ufisalmente postumada inte na data da destinarse, e dopo destinada dal 27 finmente al 29 de otobre del 2020, par via de ła pandemia de coronavirus.

## Notasion

## Altri projeti

## Linganbi foresti
Łista de primi ministri de ła Romania

Sta lista ła detien i **[[Primo ministro|primi ministri]] de ła [[Romania]]** e de łe so entità pułìteghe de prima de ła fondasion de sto incargo, partindo dal 1862.

## Primi ministri del [[Prinsipà de Romania]] (1862-1881)

## Primi ministri del [[Regno de Romania]] (1881-1947)

## Primi ministri de ła [[Repùblega Sociałista de Romania|Repùblega Popołare Rumena]] e de ła [[Repùblega Sociałista de Romania]] (1947-1989)

## Primi ministri de ła Romania (1989 - uncó)
Łista de presidenti de łe Fiłipine

I Presidenti de łe Fiłipine dal 1899 finmente uncó i ze i seventi.

## Presidenti
;**Lejenda:**
*
*
*
*
*
*
*
*
*

### 1899 - 1901: Prima Repùblega (Repùblega de Malolos)
La **prima Repùblega filipina** la ze sta inaugurada el 23 de zenaro 1899 a Malolos e finia el 23 marso 1901 co che el presidente Emilio F. Aguinaldo el ze sta caturà dai statunitensi a Palanan.

### 1935 - 1946: Commonwealth
El Commonwealth el ze sta inaugurà el 15 de novenbre 1935 a Manila e el se ga desolvesto a l'indipendensa el 4 de lujo 1946.

### 1943 - 1945: Seconda Repùblega
La Seconda Repùblega ła ze stada inaugurada el 14 de otobre 1943 a Manila e ła se ga desolvesto co che el presidente Jose P. Laurel el ga desolvesto ła repùblega el 17 de agosto 1945 a Tokyo.

### 1946 - 1972: Tersa Repùblega
La Tersa Repùblega ła ze scumìsiata co che i Stati Unii, el 4 de lujo 1946, i ghea concedesto la sovranità a łe Fiłipine e ła zera finia la tersa Repùblega co l'inpozision de ła leje marziale dal presidente Ferdinando Marcos el 21 de setenbre 1972.

### 1972 - 1987: Cuarta Repùblega
El presidente Ferdinand Marcos el ghea declarà leje marsiałe inte el 21 de setenbre 1972 in virtù de ła Proclamasion n. 1081. El ga inaugurà la "Nova Società" dopo che la nova costitusion ła zera stada ratificada el 17 de zenaro 1973. El ga declarà la cuarta Repùblega el 17 de zenaro 1981, dopo la leje marsiałe ła ze vegnesta cavada.

### 1987–oggi: Cuinta Repùblega
El presidente Corazon Aquino el ga inaugurà la cuinta Repùblega dopo de la ratifica de ła costitusion atuale. El plebiscito el ghe ze sta inte el 2 de febraro 1987.
Uragan Hugo

L**'uragan Hugo** el ze sta un uragan tanto viołento de categoria 5 che el ga ciapà łe ìzołe caraìbeghe de ła Guadalupa, Montserrat, Saint Croix, Porto Rico, Antigua e ła Carolina del Sud inte el meze de setenbre inte ła stajon 1989 dei uragani atlànteghi.

## Notasion

## Altri projeti

## Linganbi foresti
Convension nasionałe

La **Convension nasionałe** (in franseze *Convention nationale*), o senplegamente **Convension**, ła ze sta na asenblea ezecutiva e lejislativa in vigore inte el ndar de ła Revołusion franseze, dal 20 de setenbre del 1792 al 26 de otobre del 1795. Ciamada a dotar ła nova repùblega de na Costitusion, votada inte el 1793, ghe ghea tocà frontejar łe lote intrà i vari schieramenti, che łe zera dezenae de sevente inte ła ditatura dei du comitai de Sałute pùblega e de Seguresa zenerałe.

## Notasion

## Altri projeti

## Linganbi foresti
Nazifascismo

**Nazifascismo** o **Nazifasismo** el ze un tèrmano pułìtego e storiogràfego col cuało i vien dezignai el fascismo italian e el nasionalsociałismo (o nazismo) todesco. 

El fascismo italian el zera nasesto inte el 1919 par dopo spàndarse e consołidarse inte el podere inte i scumisi dei ani venti in Itàlia, mentre che el nasionalsociałismo todesco, conosesto anca cofà nazismo e na emułasion soto tanti caràtari del primo, el zera nasesto in Zermània inte el 1920, ma che el se ghea espansionà solché inte ła dècada sucesiva, rivando al podere inte el 1933. I du fondatori ideołòzeghi che i ga dopo goernà i rispetivi Paezi i zera stai Benito Mussolini par el fascismo e Adolf Hitler par el nazismo.

A liveło stòrego el tèrmano el denòmena el perìodo de ła liansa itało-todesca (1938–1943), ma el ze sta e el ze oncora uncó de frecuente doparà par definir łe forse fasciste e naziste inte el ndar de l'ùltema faze de ła seconda guera mondiałe, o sia el perìodo de ła Repùblega Sociałe Italiana e de l'ocupasion (1943–1945), soratuto da parte de łe forse pułìteghe e culturałi de ła Rezistensa italiana.

La so vałidità cofà categoria stòrega ła ze tutavia contestada da na corente storiogràfega derivante a Renzo De Felice, che ła pensava èsar "na invension da tenpo de guera, inventada dai Americani cofà strumento de propaganda e lejitimada inte un secondo momento dai partezani".

## Notasion

## Altri projeti

## Linganbi foresti
Nasionalsociałismo

El **nasionalsociałismo**, ciamà anca **nazismo**, talvolta anca **hitlerismo**, ła ze sta un'ideołozia de estrema drita che ła ga avesto ła so màsima difuzion inte ła Eoropa, inte ła prima metà del XX secoło. Ła se carateriza par na vizion nasionałista del sociałismo radegałe, popułista, statałista, cołetivista, rasista e totałitària. El ze nasesto suito dopo de ła prima guera mondiałe in Zermània.

El Partio Nasionalsociałista Todesco dei Lavoratori (NSDAP) soto de Adolf Hitler el zera montà al podere inte el 1933 trasformando el *Reich* todesco inte el perìodo 1933-1945 inte un totałitàrio "Stato Leader", ła Zermània nazista o *Terso Reich*, ispirà totalmente a l'ideołozia nasionalsociałista, a l'antisemitismo, al nasionałismo todesco e al panzermanismo. Co l'invazion de ła Połònia, inte el 1939 el ghea descaenà ła seconda guera mondiałe. L'esperiensa nazista cofà sistema de goerno ła se ga fìnia co ła rendesta incondisionada de l'ezèrsito todesco inte el 8 de majo del 1945 e ła vitòria miłitare de łe contraponeste forse liae.

El tèrmano "nasionalsociałismo" e el conceto de sociałismo nasionałe, che i susistea za prima del 1919 da almanco un trentènio e i ze stai variamente doparai, i se ghea vedesto confluire in cuel'ano inte el nome del DAP, Deutsche Arbeiterpartei, in realtà fondà inte el 1903 in Austria, el cuało nome el zera sta redoparà da Hitler par dopo renomenarse inte el 1920 cofà NSDAP. Hitler el ga defìnio i conceti de nasionałismo e sociałismo in magnera racuanto personałe: el nasionałismo el ze cità cofà: "ła devosion del sìnguło par ła so comunità nasionałe", mentre che el sociałismo el ze descrivesto cofà "na responsabiłità de ła comunità nasionałe par l'indivìduo".

Łe ze stae catae-fora dai stòreghi tante càuze che łe garia favorio el rivo del nasionalsociałismo; intrà ste cuà se recorda ła forte paura de na revołusion comunista che, data ła terìbiłe situasion ecònomega che ła zera drio vìvar ła Zermània, ła zera vedesta cofà iminente (in sto contesto se inserise anca l'inséndio del Reichstag). Na *controrivołusion preventiva* (drio łe parołe de Luigi Fabbri) ła zera vedesta cofà na sołusion par evitar na revołusion comunista. Ła svolta autoritària ła ze sta determenante inte el s-ciopo de ła seconda guera mondiałe e ła ghea zenarà un'inpresionante cuantità de morti e torture, forse sorpasando cueło che el saria suceso co na revołusion comunista.

## Notasion

## Altri projeti

## Linganbi foresti
Guàrdia de Fero

**Guàrdia de Fero** (in rumen, *Garda de Fier*) el ze el nome pì comunamente dazesto a un movimento fascista e partio pułìtego del Regno de Romania, fondà inte el 1927 da Corneliu Zelea Codreanu, cofà **Lejon de l'Arcànzeło Micełe** (*Legiunea Arhanghelului Mihail*) o ** Movimento Lejonàrio** (*Mișcarea Legionară*).

La so ideołozia ła zera el lejonarismo, na comistion d'anticapitałismo, anticomunismo, antimajarismo, antisemitismo, antiziganismo, fascismo cleregałe e ultranasionałismo rumen. In pì, el ga promovesto el cristianèzemo ortodoso orientałe. El zera un partio che el se pozisionava inte l'estrema drita.

## Notasion

## Altri projeti

## Linganbi foresti
Leje marsiałe

La **leje marsiałe** (letaralmente "leje del dio Marte") el ze un sistema de goerno inte el cuało łe leji ordenariamente in vigore inte un Stato łe vien tenporaneamente sospendeste e i tribunałi miłitari i tołe el controło de ła normałe aministrasion de ła zustisia.

L'ajetivo marsiałe el deriva dal latin *martialis*, ajetivo derivà dal nome de Marte (in latin *Mars*), antigo dio roman venarà soratuto cofà divinità de guera.

## Caraterìsteghe
La leje marsiałe ła połe entrare in vigore in vari cazi: 

* in cazo de stato de guera de ła nasion colpia;
* par ecesionałi ezijense de órdene pùblego (cofà par ezénpio na catàstrofe naturałe o un tentativo de revołusion);
* dopo de un colpo de stato miłitare, inte el cuało inte un Stato se instàura na ditatura miłitare,

De sołito, ła leje marsiałe ła reduze racuanti dei deriti normalmente garantii ai sitadini.

## Avegnimenti
* Leje marsiałe in Corea del Sud (1956-1960)
* Leje marsiałe in Pakistan (1977-1985)
* Leje marsiałe in Corea del Sud (1980)
* Leje marziałe in Połònia (1981-1983)
* Protesta de piasa Tienanmen (1989)
* Guera inte l'Artsakh (2020)

## Notasion

## Altri projeti

## Linganbi foresti
Partio Comunista de Ìndia (maoista)

El **Partio Comunista d'Ìndia (maoista)** el ze un partio pułìtego clandestin indian che el ga el fin de roversare el goerno traerso de na guera popołare. I menbri del PCI (maoista) i ze de frecuente definii anca "naxałiti" co referimento a l'insuresion de Naxalbari del 1967.

El ze sta fondà inte el 21 de setenbre del 2004 da ła fuzion dei du prinsipałi grupi naxałiti, *Guera Popołare* e el *Sentro Comunista Maoista (CCM)*. La fuzion ła zera stada anunsada inte el 14 de otobre de l'isteso an. 

Durante del procedimento fondativo el zera sta creà un comità sentrałe provizòrio che el gaveva el leader del Grupo de Guera Popołare, Muppala Lakshman Rao (dizesto Ganapathi), cofà segretàrio zenerałe. La reunifegasion ła ze ła saradura de un procedimento cuarantenałe inte el ndar de del cuało el movimento comunista radegałe el se ga fortemente radegà inte ła zona che va dal Bihar al Chhatisgarh.

Inte el 2006 el primo ministro Manmohan Singh el ghea definio i naxałiti "ła pì granda sfida a ła seguresa interna mai frontizada dal nostro stato".

## Notasion

## Altri projeti

## Linganbi foresti
Ezortasion apostòłega

L**Ezortasion apostòłega** ła ze un tipo de comunicasion pastorałe del Papa de ła Ceza catòłega. El fin de l'ezortasion el ze cheło de métar corajo a ła comunità catòłega de móvarse verso na particułare atività ma no ła definise ła dotrina catòłega. L'ezortasion ła ze uno dei tipi de documenti ufisałi che ła Ceza catòłega ła ga inte łe so dispozision. La prima ezortasion publegada soto de sta denomenasion ła ze datada 4 de agosto del 1908 e ła ze stada scrivesta par man de Pio X, łe ezortasion antesedenti, łe zera stae publegae cofà ensìcleghe, létare e brevi apostòłeghi de tipo pastorałe.

In órdene de inportansa, l'ezortasion ła se còłoca par de soto de:
* costitusion apostòłega
* ensìclega
ma par de sora de:
* létara apostòłega
* létara sénplega
* mesajo.

## Ezortasion apostòłega post-sinodałe
La **ezortasion apostòłega post-sinodałe**, o **ezortasion apostòłega postsinodałe**, ła ze un documento che el Papa el ełàbora partindo da łe *Propozision* che el Sìnodo dei véscovi el produze cofà rezultà dei so lavori. Łe ghe ze anca łe ezortasion apostòłeghe che no łe ze derivae dai lavori de un sìnodo.

## Nùmaro de ezortasion par Papa




## Notasion

## Altri projeti

## Linganbi foresti
Thomas Henry

**Thomas Henry** (Argenteuil, 20 de setenbre, 1994), el ze un zogador de bałon franseze, tacante del Venezia.

## Caratarìsteghe tècneghe
De ròło sentravanti, el ze abiłe a defender el bałon e el ze perìgołozo inte'l zogo aereo. Speso el vien incontro a cùzer el zogo, el conpare so ła trecuarti, el zoga sponde de prima rafinae, oltra a efetuar colpi de siòła e de taco.

## Cariera
El crese calcistìgamente inte'l Beauvais indove inte ła segonda scuadra, miłitante inte ła tersa categoria franseze el reałiza 41 redi in 30 partìe.
Ła stazon sucesiva el zoga co ła prima scuadra inte'l canpionato Championnat de France amateur (l'ecuivałente de ła nostra Serie D) dove che'l se mete in mostra co 14 redi in 34 partìe.

L'ano sucesivo el se trasferise al Frejus Saint-Raphael, scuadra de ła medèzema serie dove che'l reałiza 35 redi in 34 partìe. A fin stazon el vien acuistà par 500.000 euro dal Nantes.
Dopo sìe mezi inte ła scuadra 2 el debuta in prima scuadra inte ła Ligue 1 zogando però solchè  34 minuti in do partìe.

El vien vendùo par 610.000 euro al Chambly, inte ła tersa serie franseze indove el otien ła promosion in Ligue 1. In 3 ani el zoga 96 partìe e reałizando 80 redi.

El 17 de agosto 2019 el vien acuistà par un miłion de euro da l'OHL, inte ła serie b belga co ła cuała el vinse el canpionato.
Durante l'anada de Pro League 2020-2021 el ze stà nominà vice-canonier de ła conpetision co 21 gol. 

El 24 de agosto 2021 vien acuistà dal Venezia Football Club par 5,5 miłion de euro, deventando l'acuisto pì costozo de ła storia del club.. Tre zorni dopo el ezordise in serie A inte ła partìa in caza de l'Udinese, perdesta par 3-0.  L'11 de setenbre seguente el reałiza ła so prima rede co i veneti in ocazion del suceso par 1-2 in caza de l'.

## Canbio scuadra
Thomas Henry inte'l marcà estivo, finìa ła stajon co'l Venezia Football Club, el vien vendùo in serie A a l' Hellas Verona Football Club .

## Linganbi foresti
* 

## Notasion
Łista de primi ministri de ła Małèzia

I **primi ministri de ła [[Malaysia]]** dal 1957 finmente uncó i ze i seventi.

## Lista
**Coałision:**   

**Partio:**
Estelle Harris

**Estelle Nussbaum** (Manhattan (New York), 4 de apriłe 1928) ła ze na atora e dopiatora statunitense.

## Notasion

## Altri projeti

## Linganbi foresti
Presidente de ła Repùblega de Armènia

El **Presidente de ła Repùblega de Armènia** () el ze el cao de Stato e el garante de l'indipendensa e de l'intieresa teritoriałe de l'Armènia ełezesto par solché un mandà de sete ani da l'Asenblea nasionałe armena.

## Poderi del Presidente de ła Repùblega de Armènia
Dopo del referendum costitusionałe del 6 de disenbre del 2015, l'Armènia ła ze devegnesta na repùblega parlamentare e i poderi del presidente i ze stai signifegadivamente reduzesti.

El cao del Stato no el ga pì el derito de desòlvar l'Asenblea nasionałe. El ga da promulgar łe leji entro 21 dì da ła so aprovasion parlamentare e su proposta del Primo ministro, el połe modificar ła conpozision de l'ezecutivo e el połe nomenar e licensiar el personałe del comando supremo de łe Forse armae e de altre trupe e el ghene połe conferir i màsimi gradi miłitari. El Presidente no el ze pì el Comandante Supremo de łe Forse Armae de l'Armènia e no el ze parte del novo Consejo de seguresa.

## Lista dei Presidenti de ła Repùblega d'Armenia
I **presidenti de l'[[Armènia]]** dal 1991 finmente uncó i ze i seventi.

## Notasion

## Altri projeti

## Linganbi foresti
Strigaria

La **strigaria** o **stregonaria** ła ze zeneralmente considerada na union de pràteghe màzeghe e rituałi, prinsipalmente de caràtaro sinbòlego, tendeste a influir pozitivamente o negativamente su łe persone o su łe robe che łe ghe apartegne, a łe cuałe se fa recorso de frecuente col juto de un èsare soranaturałe. In sta acesion el tèrmano el ze difondesto in tute łe culture (łe sìpia ste cuà primitive o evolveste) e el ze prezente inte ła stòria umana finmente da l'antighità. A łe vàrie vałense negative asumeste da ła definision de stregonsria łe se ghene ga zontae altre de caràtare pozitivo, specialmente partindo dai ani sincuanta del Novezento col desviłupo de ła wicca.

## Notasion

## Altri projeti

## Linganbi foresti
Proclama de emancipasion

El **Proclama de Emancipasion** el ze un documento formà da du *órdeni ezecutivi* promulgai dal presidente dei Stati Unii Abramo Lincoln inte el ndar de ła guera siviłe americana. El primo, emanà inte el 22 de setenbre del 1862, el decretava ła libarasion de tuti i s-ciavi dai teritori dei Stati Confederai de Amèrica partindo dal 1° de zenaro del 1863. El secondo órdene el metea in lista in magnera formałe i dieze stati inte i cuałi el primo órdene el gaveva da vegner aplegà. 
Lincoln el ghea proclamà sti du órdeni ezecutivi in cuałità de *Comandante in cao* de l'ezèrsito e de ła marina dazendo ato al artìcuło II, sesion 2° de ła Costitusion dei Stati Unii.

## Notasion

## Altri projeti

## Linganbi foresti
Repùblega de łe Sete Province Unie

La **Repùblega de łe Sete Province Unie** (*Republiek der Zeven Verenigde Nederlanden*  in ołandeze; letaralmente «*Repùblega dei Sete Paezi Basi Unii*») ła ze sta ła Repùblega che ła ga susistio intrà el 1581 e el 1795 inte i teritori che oncó i forma i Paezi Basi.

## Notasion

## Altri projeti

## Linganbi foresti
National Geographic Magazine

***The National Geographic Magazine*** (informalmente anca conosesta cofà *National Geographic*) ła ze na revista mensiłe de ła National Geographic Society publegada inte un mùcio paezi del mondo e traduzesta in 31 łéngue difarenti, contando el nùmaro de belché sincuanta milioni de letori par meze.

El National Geographic Magazine el ze sta ideà inte el 13 de zenaro del 1888 da un grupo de trentatré esponenti sientìfeghi de ła sità de Washington reunii al Cosmos Club par discórar de ła fatibiłità de ła costitusion de un mezo par ła difuzion e al desviłupo de łe conosense zeogràfeghe.

Inte el 22 de setenbre de l'isteso ano el ghea vedesto ła luze el primo nùmaro de ła revista. Inte el 1889 el zera sta stanpà el primo National Geographic co łe iłustrasion a cołori, dizegni fati co pastełi inte un artìcuło sul Nicaragua, e ła ze sta par ła prima volta ligada cofà inserto na cartina.

## Notasion

## Altri projeti

## Linganbi foresti
Acordo del Plaza

L**'acordo del Plaza** el ze sta un acordo sui tasi de cànbio sotoscrivesto inte el 22 de setenbre del 1985 al vèrteze de l'Hotel Plaza de New York dai ministri de łe finanse e dai banchieri sentrałi dei Paezi del G5 de chel tenpo (Fransa, Japon, Regno Unio, Repùblega Federałe Todesca e Stati Unii), co ła zonta del Cànada, col fin de contrastare traerso interventi coordenai inte el marcà dei canbi el persistente apresamento del dòłaro statunitense gavesto inte ła prima metà dei ani otanta.

## Notasion

## Altri projeti

## Linganbi foresti
Guera Iran-Iraq

La **guera Iran-Iraq**, conosesta anca cofà ła **guera inponesta** (, *Jang-e-tahmīlī*) in Iran e cofà **ła [[Bataja de al-Qadisiyya|Qādisiyya]] de [[Saddam Hussein]]** (**<span style="font-size: 120%;">قادسيّة صدّام</span>**, *Qādisiyyat Saddām*) in Iraq, ła ze stada na guera conbatesta intrà i du Paezi dal setenbre del 1980 a l'agosto del 1988.

Inte l'època del conflito sta guera ła vegnea ciamada dai storiògrafi *Guera del Golfo* (intendendo cheło Pèrsego), notasion soravivesta finmente a l'invazion irachena del Kuwait del 2 de agosto del 1990.

## Rasegna istòrega
El *[[casus belli]]* ła ze sta l'invazion irachena de l'Iran, ocoresta inte el 22 de setenbre del 1980 dopo de na longa istòria de dèspute inte el confin, frision intrà i rezimi in cuestion (ditatoriałe-làego cueło iracheno, teocràtego-ditatoriałe cueło iranian, che el se gavea trasformà inte na repùblega islàmega iłibarałe, ma multipartìtega inte ła fin de ła guera). L'Iran el ghea declarà de èsar sta vìtema de l'ataco irachen: *de facto* i iracheni i ghea atacà par primi e de sorpreza, sensa na formałe declarasion de guera.

Inte el scumìsio del setenbre del 1980, el ditatore irachen Saddam Hussein el ghea sconfesà el tratà che el regołava ła dèsputa confinària siglà inte el 1975, dal so predecesore Aḥmad ʿAlī Ḥasan al-Bakr col scià Moḥammad Reża Pahlavī, regnante in cueła època in Iran. Tuti e do i contendenti no i zera sodisfai dei acordi confinari siglai dai respetivi predecesori: l'Iraq el se ispirava al vècio confin otoman in vigore finmente al 1920, e l'Iran el garia vołesto anétarse tuto l'Iraq del sud, de predomenansa sciita, l'istesa confesion rełijoza de majoransa inte l'interior de ła Repùblega Islàmega.

Col s-ciopo de ła guera, l'Iraq el ghea restabilio łe rełasion diplomateghe coi Stati Unii inte el 1983, rełasion interonpeste inte el 1967 de sevente de ła Guera dei Sie Dì co Israełe. L'Union Soviètega, invese, ła ghea jutà diretamente co provizon miłitari l'Iraq e indiretamente l'Iran mediante de ła Sìria. Dopo dei primi boni èziti da parte de l'ezèrsito irachen, ła guera ła se gavea trasformà inte na sustoza guera de pozision e inte un recìproco bagno de sàngue.

El Consejo de Seguresa de łe Nasion Unie ła ghea ciamà a l'órdene pì de na volta tuti e do i goerni, ma el cesar el fogo no el ze sta decretà prima del 20 de agosto del 1988, e el scànbio dei prezonieri de guera no el ze sta pusìbiłe finmente al 2003. El conflito el ghea rabaltà insanabilmente i ecuiłibri de ła rejon, e i so efeti i se ghea fazesto sentir fortamente inte el imedià dopoguera: du ani dopo de l'armistisio, de fato, l'Iraq el ghea invadesto el Kuwait inte el tentativo de otegnere un rescato econòmego e pułìtego dal ponto-morto post-conflito che el ghene zera derivà.

## Notasion

## Altri projeti

## Linganbi foresti
Mars Climate Orbiter

El **Mars Climate Orbiter** (in partensa conosesto cofà **Mars Surveyor Orbiter '98**) ła ze parte de ła còpia de sonde del programa Mars Surveyor, col Mars Polar Lander (na volta ciamà Mars Surveyor Lander '98). La mision de łe du sonde ła zera cheła de studiare ła meteorołozia, el clima e ła cuantità de àcua e de anidride carbònega (CO2) del pianeta Marte e catar-fora prove de canbiamenti climàteghi de longo inpatamento.

El Mars Climate Orbiter el zera vegnesto desfà inte el momento che, invese de pozisionarse a un'altesa de 140 — 150 km da ła superfise de Marte, el se ghea insersionà inte l'atmosfera marsiana a na altesa de solché 57 km. La sonda ła zera vegnesta desfada dai stress cauzai da ła frision prezente in cueła altesa co l'atmosfera. La sonda ła zera stada lansada da un vetore Delta II 7425 l'11 de disenbre del 1998 a łe 18:45:51 UT. El costo totałe de ła mision, intrà satèłite e sonda sul teren, el ze sta de 328 milioni de dòłari.

## Notasion

## Altri projeti

## Linganbi foresti
Chicken Run

**Chicken Run** el ze un film de animasion muzicałe del 2000, prodoto da ła Aardman Animations

## Lingambi foresti
Comità (cołejo)

Un **comità** (da l'ingleze *committee*, traerso del franseze *comité*, derivante al partesìpio pasà del verbo latin *committĕre*, 'afidar') el ze l'atribusion dazesta a ufisi e òrgani cołejałi co funsion par el pì delibarative o ezecutive.

De frecuente i ze permanenti e i ga conpetensa zenerałe, mentre che ła denomenasion de *comision* ła tende vegner atribuia a cołeghi tenporanei o costituii par tratar cuestion spesìfeghe. In pì, i comitai i ze de sòłito de dimension restrenzeste, mentre che łe denomenasion de *consejo* e, soratuto, *[[asenblea]]* łe tende vegner atribuie a cołeghi pì grandi.

El vien de łe volte denomenà *comità ezecutivo* el cołejo formà da na parte dei menbri de un cołejo pì grando, col cònpito de curar l'ezecusion de łe so delibarasion e ezersitare i poderi da sto cuà dełegai. Se, invese, el cołejo restrenzesto el ezèrsita tuti i poderi del cołejo pì grando intrà na sentada e l'altra del medèzemo, el ze de sòłito denomenà *comità permanente*.

## Notasion

## Altri projeti

## Linganbi foresti
Òrgano cołejałe

Un **òrgano cołejałe**, in derito, el denòmena cuei òrgani (e in estension anca i ufisi) ła cuała titołare no ła ze solché na persona fìzega, ma na plurałità de sojeti che i forma un *cołejo*, o sia che i concore a l'atività de l'ufiso partesipando a ła formasion de ati unitari (łe *[[delibarasion|delibarasion]]*) atribuii al cołejo e no ai sìngułi conponenti (i *menbri* del cołejo).

Sti òrgani i połe gaver denomenasion spesìfeghe, cofà par ezénpio *consejo*, *[[comità (cołejo)|comità]]*, *comision*, *[[asenblea]]*, *[[zonta]]*.

## Notasion

## Altri projeti

## Linganbi foresti
Asenblea

L**asenblea** ła ze na reunion dei apartegnenti a na cołetività par discórar sui problemi de intarese comun e zeneralmente tore decizion a sti cuà inerenti.

## Tipołozie
A tìtuło de ezénpio, citemo racuanti tipi de asenblee:
* łe **asenblee de clase**, che i reunise i scołari de na medèzema clase scolàstega;
* łe **asenblee condominiałi** (dizeste anca "reunion de condomìnio"), che łe reunise i titołari de deriti de propietà o de dòparo de un condomìnio;
* łe **asenblee socetàrie**, che łe reunise i soci de na medèzema socetà o asociasion;
* łe **[[Asenblea lejislativa|asenblee lejislative]]**, che łe reunise i titołari del derito de emanar leji;
* łe **asenblee costituenti**, che łe ze ełezeste e costituie col fin de scrìvar, reformar drastegamente e/o adotare na costitusion;
* łe **asenblee dei lavoratori** inte el contesto de l'azienda, prevedeste dal Statuto dei lavoratori.
* łe **[[Democrasia raprezentativa|asenblee raprezentative]],** un grupo pì o manco streto de persone łe ełeze i so raprezentanti inte na istitusion

## Notasion

## Altri projeti

## Linganbi foresti
Zonta (derito)

**Zonta** el ze un tèrmano che el vien doparà par denomenar un òrgano cołejałe restrenzesto, de sòłito co funsion consultive, ezecutive o delìbarative.

## Etimołozia
El tèrmano zonta in veneto el vegneva doparà za inte ła Repùblega de Venèsia par denomenar i senatori che i se zontava ai 60 ełezesti dal Major Consejo; i vegnea ełezesti anualmente dai altri senatori e l'ełesion ratificada dal Major Consejo.

Inte i paezi de łéngua spagnoła el tèrmano *junta* el ze senpre stato slargamente doparà; oncora uncó, par ezénpio, se połe dir *junta de gobierno* l'òrgano cołejałe de goerno de vàrie organizasion, pùbleghe o privae. Sta denomenasion ła zera doparada anca par denomenar chełi òrgani de goerno nasesti in Amèrica Latina intrà el 1810 e el 1830 sirca, cofà primo paso verso l'indipendensa da ła Spagna.

## La zonta miłitare
El tèrmano el ze doparà par denomenar l'òrgano de vèrtaze del Stato inte łe ditature miłitari, co funsion de indiriso pułìtego e lejislative, inte el cuało al comando ghe ze dei esponenti de łe forse armae; ła prezensa de òrgani cusita-fazesti, ła difarénsia sti rezimi da łe ditature de tipo carismàtego, andove che i poderi i ze consentrai inte łe man de un leader. Va intrà el resto notà che ła denomenasion, derivada da cueła adotada inte i rezimi latinoamericani (*junta*), anca se slargamente doparada inte el łénguajo zornalìstego, miga senpre ła coinside co cueła ufisałe (specialmente par fora de l'àrea latinoamericana se dòpara vàrie denomenasion: "consejo supremo miłitare", "consejo de ła revołusion" etc.)

## Notasion

## Altri projeti

## Linganbi foresti
G20 (paezi industriałizai)

thumb|350px|

El **Grupo dei 20** (o **G20**) el ze un forum dei leader, dei ministri de łe finanse e dei goernatori de łe banche sentrałi, creà inte el 1999, dopo de na sucesion de crize finansiàrie par favorir l'internasionałità econòmega e ła consertasion tegnindo conto de łe nove economie in desviłupo. De sto cuà i fa parte i 19 paezi intrà i pì industriałizai del mondo e l'Union eoropea. I ze invitai permanenti ła Spagna, l'Union Africana, ła Banca Mondiałe, e el Fondo Monetàrio Internasionałe. El G20 el raprezenta i du tersi del comerso e de ła popołasion mondiałe, oltre che l'80% del PIL mondiałe. I ze prezenti anca racuante intrà łe pì grande organizasion internasionałi.

## Notasion

## Altri projeti

## Linganbi foresti
Desegregasion

La **desegregasion** ła ze un procedimento pensà e atuà par métar-fin a ła segregasion rasiałe, de frecuente doparà inte i Stati Unii de l'Amèrica.

La desegregasion ła ze sta par un mùcio de ani uno dei rełasionamenti al movimento par i deriti siviłi in America, sia prima che dopo del fałimento de ła Corte Suprema dei Stati Unii, Brown c/ Board of Education, in particułare pensae par métar-fin ła segregasion rasiałe inte el sistema scolàstego pùblego e i miłitari, col so fino pì anbisiozo par otegnere l'integrasion rasiałe.

## Notasion

## Altri projeti

## Linganbi foresti
Gretsch

**Gretsch** ła ze na dita statunitense spesiałizà inte ła reałizasion de baterie e chitare fin dai ani cuaranta. I só modełi, speso de prezio e costozi asé, i zera stà i strumenti de ełesion de ła mùzega rock and roll e rockabilly, country: i jera stà uzà da chitaristi cofà George Harrison, Chet Atkins, Eddie Cochran, Brian Setzer e Malcolm Young.
Partegołarmente rinomà ła produsion de chitare archtop.

## Storia
L'azienda ła ze nasesta inte'l 1883 a Brooklyn, cuando Friedrich Gretsch, imigrà todesco, ga verzesto un picoło negosio indove el ga tacà costruir banjo, baterie e tanburełi. Dòdeze ani daspò Friedrich ze moristo, łasando l'azienda a so fioło Fred. I scominsi zera stà difisiłi, ma za inte'l 1916 ła Gretsch ła jera deventà una de łe aziende piasè inportanti inte l'inportasion e ła fabricasion de strumenti muzegałi. Fred capiva cosa che ła zente vołeva: chitare, cuindi ła Gretsch ga tacà produzarle.
Al prinsìpio ła Gretsch ła ofriva chitare Archtop a muzicisti jazz e chitare flat-top par i muzicisti country.

Fred Gretsch se ga ritirà inte'l 1942 łasandoghe ła sosietà ai fiòłi Fred Jr. e Bill Gretsch. Fred Jr. ga tegnest el comando de l'azienda, ma el ze stà ciamà in guera inte ła marina miłitar, cusì el comando ze pasà a Bill fin cuando che'l ze moresto inte'l 1948. Ła dita ła zera pasà da novo a Fred Jr., tornà in patria.

Inte i ani sincuanta ła Gretsch forniva na anpia gama de chitare che gaveva batesto in cuałità e vendite anca i modełi de Leo Fender. Grandi artisti cofà Chet Atkins e Duane Eddy gaveva scominsià a sonar so i strumenti Gretsch. El boom ze stà inte i ani sesanta cuando George Harrison ga inisià a sonar varie Gretsch. Verso el finir dei ani sesanta Fred Jr. se gaveva ritirà e ga vendesto ła sosietà a ła "Baldwin Manufacturing". Baldwin no gaveva capìo ben ła pozision inte'l marcà de ła Gretsch e ga fałìo inte'l pasajo tra i psichedèłeghi ani '60 e i hard rock ani setanta. I boce i se ispirava senpre de pì a Jimi Hendrix, Jeff Beck e Eric Clapton, tuti virtuozi de łe Fender.

Baldwin ga pezorà el problema trasferìndo ła produsion in Arkansas indove ła Gretsch ga patìo do dizastroze canpagne de łisensiamenti. El cało de łe vendite e el dizintarese de Baldwin ga fazesto sarar ła Gretsch a l'inisio dei ann otanta. Fin da cuando ła fameja ła gaveva sbandonà ła produsion, Fred Gretsch III gaveva dezidarà el ritorno so ła sena produtiva, e inte'l 1985 el so sogno ze deventà realtà: el ga conprà da novo ła 
Gretsch e co ła creasion de novi modełi, ła sosietà ła ze tornà ai abituałi vertisi cuałitadivi.

## Artisti
Jack White

## Altri projeti

## Linganbi foresti
*
Paezi desviłupai

thumb|upright=2.3|Clasìfeghe par man del Fondo monetàrio internasionałe e l'ONU
miniatura|Mapa del mondo in raprezentansa Ìndaze de Desviłupo Uman categorie (in baze ai dati 2019, publegà inte el 2020)
I vien definii **Paezi desviłupai** tuti chełi Stati in zènare co economie vansae (miga tuti i paezi desviłupai i ze fati da economie vansae), rèditi pro capite alto e un alto ìndaze de desviłupo uman.

I paezi desviłupai i ga zeneralmente un setore tersiàrio pì vansà in confronto al setore secondàrio, gavindo un setore dei servisi che el dà pì richesa in confronto a cueło industriałe; sti cuà i ze in contrasto coi paezi in via de desviłupo, che i ze in via de industriałizasion o pre-industriałi e de consevensa fortamente bazai sul setore agrìcuło. 

partindo dal 2015, łe economie vansae łe forma el 60,8% del PIL globałe bazà su vałori nomenałi e 42,9% del PIL globałe bazà su ła parità de podere de cronpa (PPA) secondo el Fondo monetàrio internasionałe.

## Sinònemi
Sinònemi de "Paeze desviłupà" i ze *Paeze vansà* e *Paeze postindustriałe*. El tèrmano *industriałizà* no el ze sufisente par definir un paeze desviłupà, parché sto paeze el necèsita de un tersiàrio preponderante e un ìndaze de desviłupo uman alto. Un *Paeze vansà* (che ła ze na realtà pì alta de cueła là de un paeze senplegamente desviłupà) el ga da vere, oltre che un ISU tanto alto, anca un stra-forte setore tersiàrio. In cuełi pì forti intrà i vansai (par esempio cuełi là del G7) ghe ze naturalmente anca na stra-alta richesa cumułada.

## Ìndaze de Desviłupo Uman (ISU)
L'ISU de łe Nasion Unie ła ze na mezura statìstega che ła ìndega cuanto desviłupo uman ghe ze inte un paeze. 

## Notasion

## Altri projeti

## Linganbi foresti